|  |  |
| --- | --- |
|  |  |
| **Ole Sein****Inseneribüroo Steiger OÜ**Männiku tee 10411216 Tallinnole@steiger.ee | Teie 07.12.2017 Meie 05.01.18 nr 15-2/17-00753/258 |

**Riigitee nr 11191 Harku – Rannamõisa km 0,74-1,20 nõusoleku ja nõuete andmine Harku VI lubjakarjääri kaevandamisprojekti koostamiseks riigitee kaitsevööndis Hüüru külas Saue vallas Harjumaal**

Teavitasite Maanteeametit, et Teil on koostamisel Harku VI lubjakivikarjääri kaevandamise projekt. Oma kirjas olete küsinud millises ulatuses ja millistel tingimustel on võimalik kasutada riigitee kaitsevööndis asuvat Harku karjäär 7 kinnistut (katastritunnus 72701:001:0533), et teostada ohutult mäetöid Harku VI lubjakivikarjääri mäeeraldisel, mille mäeeraldise ja mäeeraldise teenindusmaa riigitee poolses küljes kattuvad (st teenindusmaa puudub). Harku karjäär 7 kinnistule on kavandatud 1,5 m kõrguse pinnasevalli rajamine paralleelselt teega ning samuti kuni 5 m laiune paljandatud lubjakiviala, mis on vajalik EstLink 1 kaabli ohutuse seire tegemiseks.

Võttes aluseks ehitusseadustiku (EhS) § 19, § 24, § 70, § 71, § 92 lg 6 ja lg 10, § 97, § 99 lg 3 ning Maanteeameti põhimääruse anname nõusoleku riigitee kaitsevööndis kehtivatest piirangutest kõrvale kaldumiseks ning esitame nõuded millega tuleb arvestada kaevandamisprojekti koostamisel ja tööde teostamisel riigitee kaitsevööndis.

Kaevandamisprojekti koostamisel ja tööde teostamisel riigitee kaitsevööndis tuleb arvestada järgmiste nõuetega:

1. Rajatav pinnasevall (kõrgusega 1,5 m) peab jääma 20 m kaugusele riigitee äärmise sõiduraja välimisest servast, et oleks tagatud ettenähtud külgnähtavus.
2. Karjääri korrastamisprojektis tuleb ette näha peale kaevandamistööde lõppu pinnasevalli likvideerimine, mäeeraldise külgede sisenõlvade täitmine ning mäeeraldise ja riigitee vahele tõkkepiirde rajamine. Põhilised tingimused ja nõuded on antud Maavara kaevandamise loas nr HRM-145 ja Keskkonnaameti korralduses 04 sept 2017 nr 1-/17/2273.
3. EhS § 70 lg 2 p 1 kohaselt ei tohi ehitus- ega muu tegevus kaitsevööndis ohustada riigiteed või selle korrakohast kasutamist. Kui kavandatav tegevus võib riigiteel liiklejaid mistahes viisil ohustada, tuleb ohutuse tagamisel lähtuda [liiklusseaduse](https://www.riigiteataja.ee/akt/dyn%3D115072015005%26id%3D123032015119%21pr7b1lg4) § 71 lõike 4 alusel kehtestatud majandus- ja taristuministri 13.07.2015 määrusest nr 90 „Liikluskorralduse nõuded teetöödel“. Riigiteel liikluskorralduse ajutiseks muutmiseks on vajalik liikluskorralduse projekt, millele on saadud tee omaniku nõusolek.
4. Riigitee ja selle rajatiste kahjustamine on keelatud; ehitustehnikaga manööverdamine riigiteel ja riigitee mulde nõlvadel ei ole lubatud. Kõik tööd ja materjalide veod korraldada olemasolevate juurdepääsuteede kaudu. Uusi mahasõite riigiteelt mitte kavandada.
5. Projekti realiseerimisel tuleb vältida pinnase (muda, kruus jms) kandumist riigiteele. Vajadusel näha ette vastavaid leevendavaid meetmeid, näiteks sõidukite puhastamine enne riigiteele sõitmist.
6. Töövõtjal näha ette paigaldustöödega rikutud maa-ala korrastamine ning kahjustatud teerajatiste taastamine.
7. Liiklusväliste tööde tegemiseks riigitee kaitsevööndis tuleb tööde teostajal taotleda luba. Loa annab välja Maanteeamet. Loa taotlus tuleb esitada vähemalt kümme kalendripäeva enne tööde algust Maanteeametile (maantee@mnt.ee). Loa taotluse vorm asub [www.mnt.ee](http://www.mnt.ee) – blanketid – tehnovõrgud – ***taotlus väljastada liiklusvälise tegevuse luba (ehitus) tööde tegemiseks riigitee maal.*** Loa taotlusele tuleb lisada see kooskõlastuskiri ja vajadusel Maanteeameti liikluskorralduse osakonnaga kooskõlastatud ehitusaegne liikluskorralduse skeem. Ajutise liikluskorralduse kavandamisel juhinduda majandus- ja taristuministri 13. juuli 2015. a määrusest nr 90 „Liikluskorralduse nõuded teetöödel“.

Järelevalvet „Ehitusseadustiku“ ja „Liiklusseaduse“ täitmise üle riigitee ja selle kaitsevööndi ulatuses teostab Maanteeamet põhimääruse alusel ning nimetatud õigusaktidega kehtestatud korras.

Käesolev nõusolek kehtib kaks aastat.

Lugupidamisega

(allkirjastatud digitaalselt)

Tiit Harjak

juhtivspetsialist

planeeringute menetlemise talitus

Lisa: Skemaatiline läbilõige.pdf; Ülevaateplaan.pdf;

Arvo Veltri

3372691

Arvo.Veltri@mnt.ee